b'\n_START_ARTICLE_\nTektonski jarek\n_START_PARAGRAPH_\nV geologiji je tektonski jarek (angl. trench ali nem\xc5\xa1ko graben) depresija dela zemlje, obrobljena z vzporednimi prelomi._NEWLINE_Tektonski jarek je rezultat udora bloka zemlje, ki ustvari dolino s posebnimi kamnitimi \xc5\xa1karpami na vsaki strani. Jarki se pogosto pojavljajo drug ob drugem s prelomi. Strukture prelomov in jarkov ka\xc5\xbeejo napetostne sile in raztezanje zemeljske skorje._NEWLINE_Tektonski jarki nastanejo iz vzporednih normalnih prelomov, kjer se krovninski blok  ugrezne in talninski blok  dvigne. Prelomi tipi\xc4\x8dno nastanejo v smeri sredi\xc5\xa1\xc4\x8da jarka z obeh strani. Prelomi vzporedni blokom ostanejo med jarki._NEWLINE_Riftna dolina (angl. rift valley) ali riftni jarek je dolg, izrazit jarek, omejen z vzporednimi ali pribli\xc5\xbeno vzporednimi normalnimi prelomi, ki nastajajo zaradi raztezanja in tanj\xc5\xa1anja kontinentalne skorje, npr. Vzhodnoafri\xc5\xa1ki riftni jarek._NEWLINE_Eden od najglobljih jarkov na svetu, z ve\xc4\x8d kot 1000 metri globine, je vulkanski kompleks Mount Unzen na jugu Japonske.\n_START_SECTION_\nPol-jarki\n_START_PARAGRAPH_\nV mnogih dolinah so jarki asimetri\xc4\x8dni, z ve\xc4\x8djimi prelomi vzdol\xc5\xbe le ene od meja in so znani kot pol-jarki. Polarnost (smer oblike) glavne meje preloma je obi\xc4\x8dajno vzdol\xc5\xbe razkola. Asimetrija pol jarka mo\xc4\x8dno vpliva na sintektoni\xc4\x8dno odlaganje. Razmeroma malo sedimentov vstopi v pol-jarek \xc4\x8dez glavni prelom, zaradi u\xc4\x8dinkov talninskega dviga na drena\xc5\xbeni sistem. Izjema je ob morebitnih ve\xc4\x8djih odmikih v mejah preloma, kjer lahko posredna klan\xc4\x8dina pomembno doprinese vstopni to\xc4\x8dki sedimenta. Ve\xc4\x8dina sedimenta bo vstopila v pol-jarek navzdol po strani krovnine (npr. Bajkalsko jezero).'